Diari Oficial de la Generalitat Valenciana


Sumari del DOGV 4697, del 23-02-2004 (2004/1646)

RESOLUCIÓ d'11 de febrer de 2004, de la Direcció General d'Administració Autonòmica, per la qual es convoca concurs de mèrits número 12/2004, per a la provisió de llocs de treball de naturalesa funcionarial, sector administració especial, grup B, enginyers tècnics d'obres públiques.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4697

Data del DOGV
:   23-02-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/1646


Data del document
:   11-02-2004

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * enginyer
    * concurs administratiu
    * professió de l'urbanisme
    * administració regional

RESOLUCIÓ d'11 de febrer de 2004, de la Direcció General d'Administració Autonòmica, per la qual es convoca concurs de mèrits número 12/2004, per a la provisió de llocs de treball de naturalesa funcionarial, sector administració especial, grup B, enginyers tècnics d'obres públiques. [2004/Q1646]
  
Actualment hi ha en l'administració del Govern Valencià determinats llocs de treball de naturalesa funcionarial, sector administració especial, grup B, enginyers tècnics d'obres públiques, i de provisió per concurs, inclosos en les relacions de llocs de treball vigents, aprovades per Resolució d'esta Direcció General, de 2 de maig de 2003 (DOGV núm. 4.498, de 13 de maig de 2003), que es troben vacants o proveïts de forma interina o provisional. Per tant, han de ser objecte de concurs per a la seua provisió ordinària, i amb caràcter de destinació definitiva, entre funcionaris que reunisquen els requisits exigits i obtinguen la puntuació necessària.
  
Esta resolució es dicta de conformitat amb el que disposen els articles 9.1, 20, i concordants del Text Refós de la vigent Llei de la Funció Pública Valenciana; els articles 18 a 25 del Reglament de Selecció, Provisió de Llocs de Treball i Carrera Administrativa, aprovat pel Decret 33/1999, de 9 de març, del Govern Valencià, i l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.
  
En compliment de la normativa aplicable, el personal funcionari de carrera concursarà amb caràcter previ a l'adjudicació de destinacions al personal que va superar les proves selectives d'accés al grup B, sector administració especial, enginyers tècnics d'obres públiques, corresponents a la Convocatòria 25/1999, de l'oferta d'ocupació pública de la Generalitat Valenciana de 1999.
  
Per això, fent ús de les competències que m'atribuïx l'article 16 del Decret 113/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
Primer
  
Conformement al que preveuen els articles 9.1 i 20.1.a, del Text Refós de la Llei de la Funció Pública Valenciana, es convoca concurs per a la provisió dels llocs de treball de naturalesa funcionarial, sector administració especial, grup B, enginyers tècnics d'obres públiques, que es relacionen en l'annex II d'esta resolució. Este concurs es desenvoluparà d'acord amb les següents bases:
  
Primera. Participants
  
Els qui concursen han d'estar en possessió dels requisits exigits en la classificació dels llocs de treball que sol·liciten i mantindre'ls durant tot el procés, fins al dia de la presa de possessió.
  
La participació en el concurs pot tindre caràcter voluntari o forçós:
  
A) Poden participar amb caràcter voluntari:
  
Els funcionaris de carrera del grup B, sector administració especial, enginyers tècnics d'obres públiques, de l'administració del Govern Valencià, i de les corporacions locals de la Comunitat Valenciana, que hagueren sigut seleccionats pel sistema previst en l'article 10.1 del Text Refós de la Llei de la Funció Pública Valenciana.
  
El personal amb destinació definitiva haurà d'haver romàs un mínim de dos anys en el seu lloc de treball, llevat dels supòsits assenyalats en l'apartat 6 de l'article 20, de la Llei de Funció Pública Valenciana.
  
El personal en excedència voluntària, per interés particular, haurà d'haver romàs un mínim de dos anys en tal situació, d'acord amb el que disposa l'apartat 1.b de l'article 37, de la Llei de Funció Pública Valenciana.
  
B) Participaran amb caràcter forçós:
  
1) Els funcionaris de carrera del grup B, sector administració especial, enginyers tècnics d'obres públiques de l'administració del Govern Valencià, en situació d'excedència forçosa, així com els suspensos que hagen complit el període de suspensió.
  
2) Els funcionaris de carrera de l'administració del Govern Valencià del mateix grup i sector, a què es referix l'apartat anterior, i que estiguen adscrits amb destinació provisional a algun dels llocs convocats. En el cas que este personal no obtinga cap lloc en la present convocatòria, quedarà sense destinació i a disposició de la Secretaria General de la conselleria en què prestava servicis.
  
3) El personal que va superar les proves selectives d'accés al grup B, sector administració especial, vigilants d'obres públiques, corresponents a la Convocatòria 25/1999, de l'oferta d'ocupació pública de la Generalitat Valenciana de 1999, segons Resolució de 9 de gener de 2004, del conseller de Justícia i Administracions Públiques, publicada en el Diari Oficial de la Generalitat Valenciana número 4.672, de 19 de gener de 2004.
  
El personal a què fan referència el punt 1) d'este apartat B) que no prenga part en el present concurs, serà declarat en la situació d'excedència voluntària.
  
El personal a què fa referència el punt 3) d'este mateix apartat, que no participe en el present concurs, perdrà els seus drets.
  
Segona. Presentació de sol·licituds
  
Els concursants que participen en la seua condició de funcionaris de carrera, tant amb caràcter voluntari com forçós, presentaran un exemplar de la sol·licitud de participació i un exemplar de la sol·licitud de destinació, d'acord amb els models que es facilitaran a les oficines públiques indicades en l'annex I, i es farà constar, per orde de preferència, els llocs que sol·liciten objecte d'esta convocatòria.
  
El personal que va superar les proves selectives corresponents a la Convocatòria 25/1999, a què es fa referència en l'apartat B.3) de la base primera, presentaran únicament l'exemplar corresponent a la sol·licitud de destinació, abans esmentat, i farà constar per orde de preferència tots els llocs objecte d'esta convocatòria.
  
Les sol·licituds es presentaran en el termini de 20 dies hàbils, comptadors des del següent al de la publicació d'esta convocatòria en el Diari Oficial de la Generalitat Valenciana, al Registre General de Documents de la Conselleria de Justícia i Administracions Públiques, carrer de l'Historiador Chabàs, número 2, 46391 València, als corresponents registres dels servicis centrals i territorials de les distintes conselleries o a les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A la sol·licitud s'adjuntarà la documentació justificativa dels mèrits que s'al·leguen, si no consten ja al Registre de Personal de la Direcció General d'Administració Autonòmica. S'entendran al·legats els mèrits que ja consten inscrits en dit registre i que hagen d'avaluar-se d'acord amb la convocatòria, sense necessitat d'aportar els documents corresponents.
  
Tercera. Llocs de treball que poden sol·licitar-se
  
A) Els participants, amb caràcter voluntari, podran sol·licitar, per orde de preferència, els llocs de treball relacionats en l'annex II per als quals complisquen els requisits exigits.
  
B) Els participants, amb caràcter obligatori, citats en la base primera apartats B.1) i B.3), hauran de sol·licitar, per orde de preferència, tots els llocs de treball relacionats en l'annex II, per als quals complisquen els requisits exigits.
  
C) Els participants, amb caràcter obligatori, citats en la base primera, apartat B.2), hauran de sol·licitar, almenys, el lloc de treball que ocupen.
  
Quarta. Barem de mèrits
  
L'avaluació de mèrits en este concurs s'efectuarà de conformitat amb l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.
  
A) Antiguitat i grau:
  
1) Antiguitat: s'avaluarà a raó de 0,05 punts per cada mes complet de servicis en actiu en les distintes administracions públiques, fins a un màxim de 9 punts. A estos efectes, també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'administració Pública.
  
2) Grau: el grau personal consolidat pels aspirants s'avaluarà en la forma següent:
  
a) Grau consolidat inferior al del lloc sol·licitat: 1 punt
  
b) Grau consolidat igual o superior al del lloc sol·licitat:: 2 punts
  
La puntuació màxima possible a obtindre en el present apartat A) serà, en conseqüència, d'11 punts.
  
B) Formació:
  
1) Titulació acadèmica: per qualsevol títol acadèmic oficial, d'igual o superior nivell a l'exigit per a l'exercici del lloc de treball a proveir, llevat del que calga per a l'accés al lloc: 1,5 punts per títol, fins a un màxim de 3. Només es puntuaran el títol o títols de major nivell, i s'entendran hi compreses aquelles altres titulacions necessàriament prèvies per a l'obtenció del nivell superior. En el cas que el lloc es trobe adscrit a dos grups de titulació, es considera com a exigida la titulació corresponent al grup superior.
  
2) Cursos de formació i perfeccionament: s'avaluaran els cursos de formació i perfeccionament de duració igual o superior a 15 hores, que hagen sigut cursats o impartits per l'interessat i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts, i d'acord amb la següent escala:
  
a) De 100 o més hores: 2,00 punts
  
b) De 75 o més hores: 1,50 punts
  
c) De 50 o més hores: 1,00 punts
  
d) De 25 o més hores: 0,50 punts
  
e) De 15 o més hores: 0,20 punts
  
En cap cas no es puntuaran en el present subapartat, ni en l'anterior, els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
Així mateix, i en el supòsit de cursos impartits, estos seran avaluats per una sola vegada, i no seran susceptibles de ser avaluades successives edicions d'un mateix curs.
  
3) Valencià: el coneixement del valencià s'avaluarà fins a un màxim de 3 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià i d'acord amb l'escala següent:
  
a) Coneixement oral: 0,75 punts
  
b) Grau elemental: 1 punt
  
c) Grau mitjà: 2 punts
  
d) Grau superior: 3 punts
  
L'avaluació del coneixement del valencià s'efectuarà puntuant exclusivament el nivell més alt obtingut, i sempre que no constituïsca un requisit del lloc degudament establit en la convocatòria, i s'avaluarà exclusivament en este últim cas la disposició de nivells ?entesos com a cursos complets superats- superiors a l'exigit, a raó d'1 punt per nivell.
  
4) Idiomes comunitaris: fins a un màxim de 2 punts, a raó de 0,40 punts per curs o la seua equivalència, si es tracta de cicles de l'escola oficial d'idiomes, així com 0,40 punts per cada 12 crèdits d'idioma comunitari, corresponents a títol oficial expedit per la universitat de llicenciatura en les distintes filologies, o de mestre: especialitat de llengua estrangera, sempre que no es tracte del títol que va servir per a pertànyer al respectiu grup de titulació, i que no haja sigut objecte d'avaluació per l'apartat de formació.
  
La puntuació màxima possible a obtindre en el present apartat B) serà, en conseqüència, d'11 punts.
  
C) Mèrits específics: experiència.
  
L'experiència com a funcionari de carrera, en l'exercici de llocs de treball del mateix grup, naturalesa i sector, i de nivell de complement de destinació igual o superior al del lloc a què es concursa, s'avaluarà a raó de 0,10 punts per mes complet, fins a un màxim de 3 punts.
  
Als exclusius efectes del que disposa este apartat, s'entendrà que el personal participant i tots els llocs de treball la naturalesa dels quals s'haja vist modificada en virtut dels processos legals d'adaptació, han tingut sempre la naturalesa jurídica que tinguen en l'actualitat.
  
La puntuació màxima possible en el present apartat C) serà, en conseqüència, de 3 punts.
  
La puntuació màxima possible a obtindre per tots els apartats serà de 25 punts.
  
Cinquena. Puntuació mínima
  
Per a obtindre l'adjudicació d'un dels llocs caldrà aconseguir un mínim de 2,5 punts.
  
Sisena. Avaluació de mèrits
  
Únicament es tindran en compte els mèrits al·legats i obtinguts, o en condicions d'obtindre's, en la data en què finalitze el termini de presentació de sol·licituds per a participar en este concurs.
  
Els mèrits seran avaluats per una comissió d'avaluació, la composició de la qual s'indica en l'apartat segon de la present resolució.
  
Setena. Adjudicació de destinacions
  
L'adjudicació de destinacions es farà d'acord amb el següent orde de prioritat:
  
1r) Els funcionaris de carrera, a què fa referència la base primera apartat A) i apartat B) punts 1 i 2, segons l'orde de la puntuació que s'haguera obtingut per aplicació del barem assenyalat en la base quarta.
  
En cas d'empat, s'adjudicarà el lloc al concursant que haja obtingut major puntuació en l'apartat de formació. Si l'esmentada puntuació és també igual, es considerarà l'obtinguda per antiguitat i grau, i finalment els mèrits específics. Si persistix l'empat, s'adjudicarà per sorteig.
  
2n) El personal aprovat, a què fa referència la base primera, apartat, B) punt 3, segons l'orde obtingut en la superació de les proves selectives.
  
En cas d'empat, s'estarà al que disposa la base 8.5 de la convocatòria.
  
En el cas que adjudicades les destinacions al personal assenyalat en el punt 1r), les vacants que queden no foren suficients en nombre per a adjudicar al personal assenyalat en el punt 2n), este serà convocat en acte presencial i únic, perquè sol·licite, per orde de puntuació, les vacants produïdes per l'adjudicació al personal fix dels llocs oferits.
  
A tal fi, la Direcció General d'Administració Autonòmica verificarà i comprovarà la situació dels llocs de treball objecte de resultes, i facilitarà la relació dels que hagen de ser oferits per a la seua adjudicació.
  
La comissió d'avaluació, immediatament abans de redactar la proposta de resolució, posarà de manifest a les persones interessades les puntuacions assignades en les distintes fases d'avaluació del concurs, així com els llocs adjudicats, mitjançant la seua publicació al tauler d'anuncis dels servicis centrals de la Conselleria de Justícia i Administracions Públiques, carrer del Miquelet, número 5, de València, així com als taulers d'anuncis de les direccions territorials de dita conselleria a Alacant (c/ Doctor Gadea, núm. 10, 2a) i a Castelló de la Plana (c/ Major, núm. 78), així com en la pàgina web d'esta Direcció General: http://www.cjap.gva.es/ (apartat Centres Directius: Direcció General d'Administració Autonòmica/Enllaços/Provisió de Llocs).
  
En l'anunci corresponent es concedirà un termini de 10 dies hàbils, comptador des del següent de la seua exposició, perquè les persones interessades puguen al·legar, i si és procedent justificar, el que estimen pertinent davant de la comissió d'avaluació.
  
Una vegada redactada per la comissió d'avaluació la proposta de resolució, amb les al·legacions i justificacions presentades, tant si hagueren sigut estimades com desestimades, serà elevada a la Direcció General d'Administració Autonòmica per a la seua publicació en el Diari Oficial de la Generalitat Valenciana, i servirà dita publicació de notificació als interessats.
  
Vuitena. Resolució del concurs
  
El present concurs serà resolt per la Direcció General d'Administració Autonòmica, de la Conselleria de Justícia i Administracions Públiques, en un termini no superior a sis mesos, comptadors des de l'endemà de la data de finalització del termini de presentació d'instàncies.
  
Novena. Desistiment, renúncia i sol·licitud condicionada
  
1) Desistiment: els concursants voluntaris podran desistir de la seua petició dins del termini de presentació d'instàncies. Transcorregut el termini indicat, no s'acceptarà cap desistiment, per la qual cosa les persones participants en el concurs queden vinculades a les seues sol·licituds i al resultat del concurs; sense perjudici del que s'indica en l'apartat 3 d'esta mateixa base.
  
2) Irrenunciabilitat: no tindrà cap efecte la renúncia de destinació adjudicada en este concurs, llevat que amb anterioritat a la finalització del termini possessori, excloses les eventuals pròrrogues reglamentàriament previstes, les persones interessades obtingueren una altre destinació per resolució d'una altra convocatòria concurrent, tant de concurs com de lliure designació; en este cas, podran optar per una de les destinacions adjudicades, mitjançant escrit dirigit a la Direcció General d'Administració Autonòmica, dins del termini possessori. A estos efectes, s'entenen per convocatòries concurrents quan en la data de finalització del termini de presentació d'instàncies d'alguna, no s'ha publicat la resolució d'una altra.
  
3) Sol·licitud condicionada: d'acord amb el que preveu l'article 23.3 del Reglament de Selecció, Provisió de Llocs de Treball i Carrera Administrativa, aprovat per Decret 33/1999, de 9 de març, del Govern Valencià, per raons de convivència, que hauran de quedar acreditades en les actuacions, els qui participen en el concurs podran condicionar les seues respectives peticions de vacants d'este concurs per a un mateix municipi, al fet que obtinguen destinació en este concurs en el mateix municipi.
  
En el supòsit d'unions de fet, la convivència haurà d'acreditar-se mitjançant certificat de la inscripció al Registre d'Unions de Fet de la Comunitat Valenciana o en qualsevol altre Registre Oficial d'Unions de Fet.
  
Deu. Cessament i presa de possessió
  
En la resolució del concurs s'indicarà la data en què els qui hagen obtingut nova destinació i els qui ocupen lloc adjudicat en este concurs, hauran de cessar en el lloc que actualment exercisquen, així com la data de presa de possessió del lloc de treball adjudicat, sense perjudici de les excepcions previstes en l'article 25 del reglament abans referit, aprovat pel Decret 33/1999, del Govern Valencià.
  
Segon
  
La comissió d'avaluació del present concurs estarà composta pels membres següents:
  
Titulars:
  
President:
  
- Arturo Llorca Acebedo, cap del Servici Territorial de Carreteres de València, de la Direcció General d'Obres Públiques.
  
Vocals:
  
- Jesús María González Marín, tècnic mitjà d'obres públiques, de la Conselleria d'Infraestructures i Transport.
  
- Agustín Lloret Soler, tècnic mitjà d'obres públiques, de la Conselleria d'Infraestructures i Transport.
  
- Ricardo Pardo Arquer, cap de Secció de Protecció Civil i Informació, de la Direcció General d'Obres Públiques.
  
- Jorge Meliá Lafarga, cap de Secció Construcció III del Servici Territorial de Carreteres, de la Direcció General d'Obres Públiques.
  
- Valentín Lorente Carreño, representant del Sindicat CCOO.
  
- Rafael García de la Riva Sanchis, representant del Sindicat UGT.
  
- Antonio Roca Mauri, representant del Sindicat CSIF.
  
- Francesc Alvir i Ballester, representant del Sindicat STAPV-Iv.
  
- Un representant del sindicat IGEVA. No designat.
  
Vocal secretari:
  
- Antonio Dacal Bou, assessor jurídic de l'Oficina RIVA.
  
Suplents:
  
President:
  
- Josep Llin Belda, cap de l'Oficina del Pla de Carreteres, de la Direcció General d'Obres Públiques.
  
Vocals:
  
- Pedro López Esteban, tècnic mitjà d'obres públiques, de la Conselleria d'Infraestructures i Transport.
  
- Francisco José Bayarri Cebrián, tècnic mitjà d'obres públiques, de la Conselleria d'Infraestructures i Transport.
  
- Enrique Reyes Medina, tècnic mitjà d'obres públiques, de la Conselleria d'Infraestructures i Transport.
  
- Jesús Vinuesa Gonzalo, tècnic mitjà d'obres públiques, de la Conselleria d'Infraestructures i Transport.
  
- Ana Pardo Cortés, representant del Sindicat CCOO.
  
- Enric Nogués Pastor, representant del Sindicat UGT.
  
- Fulgencio Serrano Carrión, representant del Sindicat CSIF.
  
- Josep Francesc Nogués i Quijal, representant del Sindicat STAPV-Iv.
  
- Un representant del sindicat IGEVA. No designat.
  
Vocal secretari:
  
- Ramón Escrig Moreno, cap del Servici d'Arbitratge, de la Direcció General de Transports.
  
La comissió d'avaluació podrà sol·licitar de la Direcció General d'Administració Autonòmica la designació d'experts que, en qualitat d'assessors, actuaran amb veu però sense vot.
  
El funcionament de la comissió d'avaluació s'ajustarà al que preveu el Reglament de Selecció, Provisió de Llocs de Treball i Carrera Administrativa, del personal comprés en l'àmbit d'aplicació de la Llei de la Funció Pública Valenciana, aprovat pel Decret núm. 33/1999, de 9 de març, del Govern Valencià (DOGV núm. 3.477, de 20 d'abril) i al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.
  
Tercer
  
La present resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat esta resolució en el termini d'un mes, comptador des del dia següent al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors des del següent al de la publicació de la present resolució.
  
València, 11 de febrer de 2004.- El director general d'Administració Autonòmica: Enrique de Francisco Enciso.
  
ANNEX I
  
(Oficines públiques)
  
Alacant
  
- Direcció Territorial de la Conselleria de Justícia i Administracions Públiques
  
Avinguda del Doctor Gadea, núm. 10, 2n
  
03228 Alacant
  
Telèfon Prop 96 593 40 00 / 3 54 04
  
Fax 96 593 53 78
  
Castelló
  
- Direcció Territorial de la Conselleria de Justícia i Administracions Públiques
  
Carrer Major, núm. 78
  
12029 Castelló de la Plana
  
Telèfon 381 65 79 38
  
Telèfon Prop 964 35 80 00
  
Fax 964 35 80 66
  
València
  
- Registre General de la Conselleria de Justícia i Administracions Públiques
  
Carrer de l'Historiador Chabàs, núm. 2
  
46983 València
  
Telèfon Prop 96 386 60 00
  
- Oficina Prop
  
Carrer del Miquelet, núm. 5
  
46892 València
  
Telèfon Prop 96 386 60 00